

**Rīgas 1. Kristīgā pamatskola**

A. Deglava iela 3, Rīga, LV-1009, tālrunis 67474613, e-pasts r1krps@riga.lv

**Pašnovērtējuma ziņojums**

|  |  |
| --- | --- |
| Rīgā, 13.10.2023. |   |

Publiskojamā daļa

SASKAŅOTS

|  |
| --- |
| Rīgas valstspilsētas pašvaldības Izglītības, kultūras un sporta departamenta direktora p.i. |
| *(dokumenta saskaņotāja pilns amata nosaukums)* |
|   |   |  Ivars Balamovskis |
| *(paraksts)* |  | *(vārds, uzvārds)* |
| 20.10.2023. |   |   |
| *(datums)* |  |  |

*Šis dokuments ir parakstīts ar drošu elektronisko parakstu un satur laika zīmogu*

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Pamatizglītības programma | 21011111 |  | 3365 | 29.07.2020. | 176 | 185 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa (cik daudzi izglītojamie izglītības iestādē 2022./2023. mācību gada laikā – līdz 31.08.2023.):
* 14 izglītojamie, no kuriem 5 (pieci) pārcēlušies uz dzīvi ārzemēs
	+ 1. vēlme mainīt izglītības iestādi (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli – līdz 31.08.2023.):
* 6 (seši) izglītojamie, jo īpaši pēc 6. klases, pārejot uz vidusskolām (iebilstot pret iekļaujošās izglītības pamatvērtībām) un startējot uz ģimnāzijām
	+ 1. cits iemesls (cik daudzi izglītojamie izglītības iestādē, iestādes maiņas iemesls – līdz 31.08.2023.)
			- Izglītojamie ar īpašajām vajadzībām pāriet uz piemērotākām izglītības programmām (15 izglītojamie)
			- Traģēdija ģimenē (mammas vai tēta nāves gadījumā) nosaka bērna dzīvesvietas maiņu
			- Satiksmes problemātikas dēļ
	1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. mācību gadā (līdz 31.05.2023.) | 1 | Jauna amata vieta – speciālais pedagogs (0,5 likme) (ievietoti sludinājumi, trūkst valstī speciālie pedagogi) |
|  | Izglītības iestādē pieejamais atbalsta personāls izglītības iestādē, noslēdzot 2022./2023. mācību gadā (līdz 31.05.2023.) | 5Sociālais pedagogs 1 likme; logopēds 0,5 likmes; psihologs 0,5 likmes, skolotāja palīgs 1 likme | 2022./2023. mācību gadā darbu uzsāk divi skolotāju palīgi. Speciālais pedagoga – vakancē  |

1. **Izglītības iestādes darbības pamatmērķi un prioritātes**
	1. Izglītības iestādes misija – Rīgas 1. Kristīgās pamatskolas misija un mērķis ir veselas un stipras personības izaugsme un Latvijas kristīgās izglītības koordinēšana, organizēšana, pilnveidošana un popularizēšana valstī un ārpus Latvijas robežām, kā arī skolas mikrorajona klimata uzlabošana un izglītošana
	2. Izglītības iestādes vīzija par izglītojamo – Kristīgais pasaules uzskats par apkārtējām lietām, to izvērtējums Dieva patiesības gaismā, sevis pilnveidošana par īstiem un godīgiem valsts pilsoņiem, kas savā ikdienas dzīvē realizē augstos kristīgās dzīves ideālus, pietuvojoties sevis izzināšanai caur Kristus redzējuma prizmu – faktors, kas katru indivīdu dara īpašu un tajā pašā laikā uzliek milzīgu atbildības un pienākuma nastu
	3. Izglītības iestādes vērtības cilvēkcentrētā veidā – Rīgas 1. Kristīgā pamatskola ir brīvu, radošu un atbildīgu personību audzinoša kristīga vispārizglītojoša pamatskola ar demokrātisku vidi, teicama līmeņa, prasmju un kompetenču bezmaksas apguvi
	4. 2022./2023. mācību gada darba prioritātes un sasniegtie rezultāti:

|  |  |  |
| --- | --- | --- |
| Prioritāte | Sasniedzamie rezultāti kvalitatīvi un kvantitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Mācīšanas kvalitātes pilnveidošana – mērķu un satura releventums (loģisku principu kārtība, jēdzieniskums, būtiskums, svarīgums) | a) kvalitatīvi1) Jauno pedagogu iesaistīšana dalībai skolotāju izglītības projektā “Mācītspēks”, kā arī ar projektu saistīto mentoru apmācīšana2) Kopā ar izglītojamajiem izvirzīti stundai, tēmai būtiski, izmērāmi sasniedzamie rezultāti, mācību process virzīts uz sasniedzamo rezultātu un sniegta atgriezeniskā saite3) Mācību procesā maksimāli iespēju robežās ievērotas katra izglītojamā individuālās vajadzības, individuālo attīstības līmenis un emocionālais stāvoklis, radīta patīkama mācību vide, uzlabojot savstarpējās attiecības, uzslavējot, pamudinot un iepriecinot par katru sasniegumu. Iekļaujošās izglītības ietvaros uzsākta sadarbība ar Biedrību „Atbalsta centrs bērniem un jauniešiem ar ierobežotām iespējām "SMAIDS"”4) Mācību procesā tiek izmantoti digitālie mācību materiāli, pilnveidota digitālā kompetence5) koordinēts darbu ar izglītojamo likumiskajiem pārstāvjiem (turpmāk – vecāki) uz atbalstošu un attīstošu sadarbību. Jēgpilnas individuālas nodarbības ar vecākiem un pedagogiem par darbu ar agresīviem bērniem un izglītojamiem ar uzvedības traucējumiem | Sasniegts – mācību process virzīts uz sasniedzamo rezultātu izvirzīšanu. Spēcīgs jauno pedagogu metožu demonstrējumsDaļēji sasniegts – atgriezeniskās saites sniegšana. Ne vienmēr atgriezeniskā saite ir bijusi pietiekami kvalitatīva atbilstoši plānotajamSasniegts – emocionālās vides uzlabošana – asistenta un skolotāju palīga klātbūtne izglītojamajiem ar īpašām vajadzībām, kā arī izglītojamiem ar mācīšanās traucējumiem un cittautību bērniem, psihologa un sociālā pedagoga piesaiste. Palielinājies ir individuālo konsultāciju kvalitāte un to apmeklējums.40% skolotāju ir aicinājuši uz sarunām vecākus par izglītojamajiem ar zemu mācību sasniegumu Daļēji sasniegts – digitālā kompetence – izmantoti “Soma” digitālie materiāli, sākumskolā uzsākts darbs pie pamatiemaņu apgūšanas digitālajās kompetencēs, pie Uzdevumi.lv; Microsoft Teams u.c.Daļēji sasniegts – kvalitatīva, regulāra sadarbība ar vecākiem, kuru var vēl vairāk un visaptverošāk pilnveidot, organizējot nodarbības vecākiem |
|  | b) kvantitatīvi1) Noteikti ir uzlabojies metodiskais darbs un atbalsts gan izglītojamajiem, gan pedagogiem. Pastiprinājies individuālo konsultāciju skaits, kā arī izglītojamo izpratne par konsultāciju nozīmi sekmju uzlabošanā2)Sasniedzamā rezultāta un atgriezeniskās saites sniegšana – katru mācību stundu2) Emocionālās vides uzlabošanai paplašināta Atbalsta personāla komanda ar asistentu un diviem skolotāja palīgiem. Izglītojamie tiek motivēti darbam, akcentējot aizraujošu radošo procesu, aktualizējot dažādas norises sabiedrībā, iespēju izteikt savu viedokli, protestu, prieku, arī sašutumu /drīkst “bļaut”; mākslas process savā būtībā var kļūt psihoterapeitisks3) Digitālo materiālu izmantošana stundās – “Lielvārds”, “Soma”, Uzdevumi.lv, spēļu elementus vielas apguvei, LSM Bērnu istabu, mācunmācies.lv, <https://www.naudasskola.lv/lv>https://lvportals.lv/dienaskartiba/346527-uznemejdarbiba-skoleniem-radosumam-zinasanam-un-ambicijam-2022 u.c.4) Sadarbība ar vecākiem –vecāku klases sapulces, izglītojamo individuālie plāni, vecāku un atbalsta personāla tikšanās organizēšana, individuālās tikšanās ar vecākiem, ikdienas sarakste ar vecākiem e-klasē | Sasniegts – divi jaunie pedagogi sekmīgi apguva skolotāju izglītības projektu “Mācītspēks”. Kolektīvs papildinājās ar diviem mentoriem. Viens skolotājs apgūst profesionālo kvalifikāciju kā skolotāju konsultants.EDURIO aptaujās izglītojamie kā galveno rīku sekmju uzlabošanā norāda iespēju apmeklēt konsultācijas (48%). Notikušas 442 konsultācijas pie mācību priekšmetu pedagogiem Sasniegts – sasniedzamā rezultāta un atgriezeniskās saites sniegšana katru mācību stundu. 62% izglītojamo norāda uz pārrunām ar skolotājiem par mācību stundas sasniedzamo rezultātu un 57% - par veicamajiem uzdevumiem. Tomēr jāuzlabo darbs pie lielāka skaidrojuma (15% vienmēr saprot un 37% - bieži saprot)Sasniegts – emocionālās vides uzlabošanai piesaistīti trīs atbalsta speciālisti, pastiprināts darbs ar ukraiņu bērniem latviešu valodas apgūšanā, kā arī latviešu kultūras telpas iepazīšanā. Grūtāk izdodas kontakts ar Vjetnamas bērniem valodas barjeras dēļ.Iepriecina arī izglītojamo novērtējums, ka viņi saņem no skolotājiem ieteikumus uzlabojumiem (vienmēr vai gandrīz vienmēr 34% un bieži – 45%).Pedagogi skolas sistēmu kā atbalstu izglītojamajiem ar zemiem mācību sasniegumiem ir novērtējuši ar 83% pozitīvu atbildi. Atbalsta pasākumu sniegšana stundās 37 izglītojamajiem, konsultēšana grupās 50 izglītojamajiem. Konsultācijas ar vecākiem notikušas vairāk kā 100 reizesDaļēji sasniegts – digitālo materiālu izmantošanu stundās var vēl daudz vairāk paplašināt un pilnveidot. Digitalizēts milzīgs metodisko materiālu apjoms, stundu tēmu apguvei, izmantojot internetā atrodamos resursus Sasniegts– sadarbība ar vecākiem, piemēram, klases vecāku sapulces, individuālo mācību programmas apguves plānu realizācija 21 izglītojamajiem, vecāku un atbalsta personāla tikšanās organizēšana, sociālā pedagoga ap 90 individuālās tikšanās un pārrunas ar vecākiem, ikdienas sarakste ar vecākiem e-klasē u.c.Pēc vecāku ieskatiem bērnam uzlabot sekmes ir palīdzējušo klases audzinātāji (54%) un konkrēta mācību priekšmeta skolotāju atbalsts (38%).Jāturpina darbs pie mācību vērtēšanas kārtības izskaidrošanas (3,9% pret Latvijas vidējo – 4,1%), lai arī 42% procenti vecāku saprot, kā bērni var uzlabot mācību sniegumu |
| Nr.2Pašvadītas mācīšanās prasmju attīstīšana MĀCĪŠANĀS ARHITEKTŪRA | a) kvalitatīvi1) Sākumskolā sākām praktizēt metodi: meklēt atbildes uz jautājumiem: Ko es zinu? Ko es vēl nezinu? Vai es varēju darīt savādāk? Ko es darīšu turpmāk? Ar izglītojamajiem mācījāmies: Kas ir plāns? Kā man var palīdzēt plāns?2) Motivēt visus izglītojamos, apgūt pašvadītas mācīšanās prasmes. Ir piedāvāta iespēja pašiem apgūt materiālu stundas laikā, plānojot darba procesu, vadot to un novērtējot savus sasniegumus3) Dizaina un tehnoloģiju, valodu, dabas zinību un sociālo zinību stundās izglītojamie mācās plānot savus darbības soļus un novērtēt uzdevuma izpildi. Ir daļēji apgūta prasmes prezentēt padarīto, stāstīt par sasniegtajiem rezultātiem4) Spēja atrast informāciju, izvēlēties atbilstošu uzdevuma risinājumu5) Kaut arī nelielu, tomēr zināmu lomu procesa nozīmīguma uzsvēršanā, nospēlē arī izglītojamo darbu izstādes skolā un īpaši mākslas kabinetā. Tās ne tikai liek pašam novērtēt sava darba kvalitāti, analizēt procesu, bet arī pārējiem skolas izglītojamajiem paver jaunus apvāršņus, ģenerē idejas, netieši iesaista nākotnes procesos /kad mēs un kā mēs to darīsim? Kāda te doma un es arī tā domāju, vai nedomāju, patīk – nepatīk6) Individuāls darbs ar izglītojamiem, kuriem traucēta pašvadība un kuri nespēj iekļauties kolektīvā mācību stundu darbā, kā arī ar sociālā riska ģimeņu izglītojamiem par sasniegumiem mācību jomā un ārpusstundu aktivitātēm7) Konsultācijas un palīdzība sociālā riska u.c. ģimeņu vecākiem, lai viņi spētu atbalstīt sava bērna centienus mācīšanās stratēģijas izveidē (ņemot vērā arī bērna reprezentatīvo tipu)8) Pašnovērtējums. Sevis pozitīvā disciplinēšana un gandarījums | Daļēji sasniegts – pārsvarā izglītojamie ir sākuma/ plānošanas fāzē, bet grūtības sagādā darbu veikšana pēc plāna un izvērtēšanas posms, pie kā arī turpmāk jāstrādā. Katra stunda plānota un balstīta iepriekš apgūtajās mākslas tehnikās, zināšanās, prasmēs. Izglītojamo izaugsmei paredzēti mazi solīši gadu no gada, radoši modelējot Skola 2030 piedāvāto programmuDaļēji sasniegts – izglītojamo pašvadītas mācīšanās prasmes veidojas lēni, jo trūkst motivācija un vēlme mācīties pašiem, nav attīstītas ikdienas darbu pamatprasmes.Izglītojamie ir apguvuši prasmi plānot paredzamos darbības soļus konkrētajam uzdevumam.Izvirzītie mērķi ir sasniegti, tomēr vienmēr ir un būs kāds procents izglītojamo, kuri nav spējīgi uz pašvadītu mācību procesu. Dažreiz pat tīri psiholoģiski viņi vēlas skolotāja uzmanībuDaļēji sasniegts – izglītojamie sāk apgūt pašattīstošās prasmes un to jēgu mācību sasniegumu un savu zināšanu uzlabošanā.Radošajos procesos sniegums un rezultāti stingri pārsniedz vidējo līmeni LatvijāSasniegts – radošajos procesos: pašanalīze, cēloņu – seku kopsakarības, darbs grupās, scenārija izveide, fona vides, telpas izveide, savas attieksmes pret pasauli, sabiedrību definēšana, pozicionēšana un attēlošana vizuālā vēstījumā, filmēšana. Darbs grupā /Rīgas pilsētas konkursā novērtēts ar III pakāpes Diplomu. 16.05.2023. saņemta Kultūras ministrijas balva par skolēnu izciliem starptautiskiem sasniegumiem!Sasniegts – vērojama pozitīva izaugsme pašvērtējuma objektivitātē un attieksmē gan pie izglītojamajiem, gan pedagogiem |
|  | b) kvantitatīvi1) Izmanto spēļu elementus vielas apguvei, LSM Bērnu istabu, mācunmācies.lv, izmantot programmu ChatGPT u.c. interneta resursus2) Alternatīvas metodes un mācību vides maiņa, piemēram, “Meža ABC” Kuldīgā, Nacionālajā bibliotēkā u.c.3) Konsultācijas un palīdzība izglītojamo vecākiem (un arī skolotājiem), lai viņi spētu atbalstīt sava bērna centienus mācīšanās stratēģijas izveidē 4) Digitālo rīku izmantošana nedēļas plāna/mēneša izpildei un tā izvērtēšanai, akcentējot veiksmes stāstus5) Pašvērtējuma maksimālās efektivitātes sniegšana | Daļēji sasniegts – izglītojamie sāk apgūt iespēju savu zināšanu uzlabošanā, piemēram, strādājot ar Google rīkos piedāvāto viktorīnu izpildi, meklējot pareizās atbildes uz neprecīzitātēmIzvirzītie mērķi ir sasniegti.Tomēr jāapzinās fakts, ka ne visi bērni spēj paši modelēt savu darba procesu. Viņiem ir vajadzīgs liels skolotāja atbalsts. Diferencētus uzdevumus ikdienā un pārbaudes darbos regulāri izmanto 10 pedagogi un ap 70 izglītojamajiemDaļēji sasniegts – noorganizēta starpinstitucionālā tikšanās par 9 izglītojamajiem, konsultēti deviņi pedagogi, notikušas pārrunas ar vecāki par problēmām, kuras ir par iemeslu neprasmei pašvadītai mācīšanai (42 vecāki). 29 izglītojamo vecākiem sniegts atbalsts. 26 ģimenēm sniegta konsultācija par bērnu un vecāku tiesībām un pienākumiem.Tāpat pārrunas veiktas ar izglītojamiem par uzvedības problēmām, kuras traucē pilnvērtīgi piedalīties mācību procesā. Sevis pozitīvā disciplinēšanāSasniegts – labi izdevās kopēja interaktīva plāna izveide e-klasē, kura papildināšanā un plānošanā piedalās visi pedagogiDaļēji sasniegts izvērtējumu sniegšanas un veiksmes stāstu īstenošana. Pašvērtējuma aktualizēšana un objektivitātes novērtēšana gan izglītojamajiem, gan pedagogiem, gan skolas darbam kopumā. Pedagogi ne tikai aktīvāk piedalās aptaujās, bet arī vismaz divas reizes gadā izvērtē savu sniegumu un rezultātus |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvalitatīvi un kvantitatīvi  | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Mērķtiecīgs un sistemātisks atbalsts personības veidošanā un tālākajā attīstībā | a) kvalitatīvi1) Augsti sasniegumi personiskajā izaugsmē: ilgtermiņa prasmju izvērtēšana – mācību sasniegumu dinamikas veidošana katram izglītojamajam, individuālo izglītības plānu izstrāde atbalstam, karjeras plānošana un nepieciešamo individuālo prasmju izvērtēšana, atbilstoša iesaistīšana interešu izglītības pulciņos un pasākumos2) Objektīvas tālākās profesionālās jomas izvēle – saikne starp mācību priekšmetiem un sagatavotību nākotnei3) Izpratne par globālām problēmām un vēlme iesaistīties to risināšanā | Mācību gada caurviju kristīgā tēma ir “Lūk, cilvēks!”, kurā iepazīsimies gan ar izcilām vēsturiskajām personībām, gan sabiedrībā pazīstamiem cilvēkiem, gan Bībeles varoņiem un to rakstura iezīmēm.EDURIO aptauja uzrāda viszemākos rezultātus tieši izglītojamo attieksmē un izpratnē par karjeras izvēli un nākotnes plānošanas izpratni/ nozīmi (29%). Šajā mācību gadā ir jāuzlabo situācija:* Jāpopularizē karjeras konsultanta nozīmi
* Jāpilnveido karjeras konsultanta profesionālā kvalifikācija
* Jāattīsta uzņēmējdarbība (gatavība veikt ar finansēm saistītas aktivitātes, to finanšu aprēķināšana)
* Līderisma prasmju un

profesionālo kompetenču iemaņu izkopšana* Metodiskā darba ar formālajā un neformālajā izglītībā pieejamajām metodēm un resursiem pilnveidošana
 |
|  | b) kvantitatīvi1) Izglītojamā individuālie sasniegumi mācību un ārpusstundu darbā, izstrādāti individuālie plāni, iesaistīti izglītojamie karjeras plānošanā2) Karjeras pasākumu skaits3) Finanšu pasākumu skaits. Uzdevumi.lv statistika4) Pasākumu organizācijā iesaistīto izglītojamo skaits un izglītojamo organizētie pasākumu skaits5) Skolas pieredzes popularizēšanas pasākumu skaits | - Uzlabot mācību sasniegumus par 10%- Karjeras izglītības pilnveidošana (konsultācijas, finanšu prasmes, līderisma iemaņas u.c.) par 20% (salīdzinoši ar šī gada Karjeras konsultanta individuālās konsultācijām ar 11 izglītojamajiem)- Turpināt vecāku un izglītojamo informēšana kopējā platformā par pedagogu profesionālās kvalifikācijas paaugstināšana kursos un semināros, novēršot dezinformāciju par pedagogu neprofesionalitāti- Uzsākt sadarbību ar Junior Achievement Latvia praktiskās uzņēmējdarbības, finanšu pratības karjeras izglītības jomā- Interneta resursu iekļaušana mācību procesā:<https://www.naudasskola.lv/lv>https://lvportals.lv/dienaskartiba/346527-uznemejdarbiba-skoleniem-radosumam-zinasanam-un-ambicijam-2022 |
| Nr.2Drošība un vides pieejamība | a) kvalitatīvi1) Izveidota sistēma, kuras ietvaros ikviens izglītojamais var iegūt atzinību par skolas vērtību īstenošanu ikdienas darbā2) Izglītojamo, pedagogu un vecāku piederības sajūta skolai – kopīgu pasākumu organizēšana, atribūtikas izveide3) Pievilcīga un mūsdienīga mācību vide kvalitatīvas izglītības procesa nodrošināšanai4) Informācija par skolu un pieļaujamā datu bāze ir precīzi strukturēta un viegli lietojama ikvienam skolas interesentam5) Atkarību profilakses rīcības plāna izstrādāšana, īstenošana un uzraudzība pēc Veselības ministrijas metodiskajiem ieteikumiem | - Turpināt infogrammu veidošanu kopā ar izglītojamajiem, nostiprinot ikdienas paradumus. Nepārtraukti popularizēt ilgtspējības pamatvērtības caurvijas visām mācību jomām- Īstenot Bībeles caurviju tēmu “Lūk, cilvēks!”, akcentējot vēsturiskos ievērojamākos cilvēkus un viņu rakstura iezīmes, vērtību izpratni- drošības sajūtu rada savstarpējā uzticēšanās, labvēlīga gaisotne, uzdrīkstēšanās jautāt un izteikties, kā arī mēģināšana aizstāvēt savu viedokli!- Atzīmēt skolas dzimšanas dienu Pagalma svētkos, pulcējot izglītojamos un viņu ģimenes* Atjaunot Bībeles svētkus
* Uzlabot laukuma segumu skolas pagalmā fiziskajām aktivitātēm
* Padziļināt informācijas sniegšanu e-klasē
* Iespēju robežās atbilstošas mācību vides resursu pilnveidošana

- Rīcības plāna sekmīga ieviešana, diferencējot atbilstoši vecumposma īpatnībām |
|  | b) kvantitatīvi1) Izveidota viena sistēma, kuras ietvaros ikviens izglītojamais var iegūt atzinību par skolas vērtību īstenošanu ikdienas darbā2) Kopīgo pasākumu skaits ar vecākiem3) Veiktie drošības pasākumi skolā4) Bērnu skaits iekļaujošajā izglītībā5) Veikto remontdarbu un klašu vides labiekārtošanas, metodisko materiālu skaits6) Sniegtās informācijas par skolu izvērtējums – skaits  | - Iedibināt tradīciju, izsakot labo darbu veicējus skolas svētbrīžos gan ar piemēru, gan mutiski, gan arī ar praktisku apbalvojumu. Izstrādāt sistēmu par atzinību tieši ikdienas darbā- Regulāras pārrunas un informācijas apmaiņa ar izglītojamā vecākiem. Lielāku uzmanību pievērst vecākiem, kas neiesaistās nevienā aktivitātē- Regulāra pārraudzība un pārrunas ar izglītojamajiem- Nepieciešamība apzināt atbalstošās lekcijas izglītojamajiem par drošību, cilvēku dažādību un savstarpējo pieņemšanu, veselību, uzaicinot vieslektorus |

1. **Kritēriju izvērtējums**
	1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir padarīts liels darbs Karjeras izglītībā:18 klases stundas nākotnes profesijām, konkursi, pēcpusdienas, profesiju dienas (“Krāsainā nedēļa”), viktorīnas, tikšanās (ar rakstnieci Inesi Valteri), tiešsaistes diskusija “Kāda varētu būt mana profesija”(19.10.22.), sociālo zinību stundas par uzņēmējdarbība (piem., uzņēmuma PLŪKT vadītāju M.Lieplapu), tikšanās ar misionāriem u.c. | Turpināt ekskursijas uz uzņēmumiem - Finanšu laboratorijām, plašāk iesaistīt vecākus profesijām informatīvajā un praktiskajā sadarbībā.Mācīšanās paraduma veidošana, kas attiecas gan uz to, ko izglītojamais dara, gan jaunu, radoši ideju apgūšana un prasme no jauna iegūto patstāvīgai pielietošanai ikdienas situācijās |
| Karjeras konsultanta darba uzsākšana, individuālo konsultāciju sniegšana, kā arī skolotāju iesaistīšanās sava mācību priekšmeta popularizēšanā | Informatīvi stendi, materiāli par profesijām, karjeras iespējām.Spēju un iespēju samērošana |
| Prieks par sabiedrībā zināmiem un sava aroda veiksmīgiem profesionāļiem, kuri absolvējuši mūsu skolu: lielākais skaits strādā pedagoģijā un teoloģijā (30), seko speciālisti medicīnā un biomedicīnā (12), Finanšu menedžments, Biznesa vadība, Ekonomika un vadība un muitas un nodokļu administrēšana (11), filoloģija un modernās valodas (10), jurispudence un policija utt. Vadošie darbinieki arī Latvijas Nacionālajā teātrī un Latvijas Nacionālajā Operas un Baleta teātrī. Skolas absolventi strādā par prezidenta Kancelejā un Ārlietu ministrijā. Daudzi sasnieguši atzinību arī starptautiskajā arēnā. | Pēdējos mācību gadu noslēgumos esam novērojuši pozitīvu tendenci absolventiem turpinot izglītību praktiskajā uzņēmējdarbībā, tādēļ arī nolēmām to vēl vairāk īstenot kā skolas prioritāti |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iekļaujošās izglītības sekmīga īstenošana, apgūstot, papildinot un padziļinot pedagogu profesionālo kompetenci un skolas sabiedrības atvērtību šiem jautājumiem | Turpināt iesākto kopā ar papildināto Atbalsta personāla speciālistiem. Noslēgts daudzsološs sadarbības līgums ar Sociālās integrācijas valsts aģentūra par izglītojamo un pedagoģiskā personāla savstarpējo atbalstu un pieredzes apmaiņas iespējām izglītības jomā (informācijas apmaiņa, lai nodrošinātu kvalitatīvu mācību procesu: kopīga sanāksmju, simpoziju, semināru, konferenču, sadarbības dienu un citu pasākumu organizēšana, dažādu izglītības projektu kopīga izstrāde un īstenošana) |
| Apmācības izgājis viens mācīšanās konsultants. Mentoru piesaiste sešiem jauniem pedagogiem  | Apgūt mācīšanās konsultanta II līmeni un uzaicināt vēl pedagogus apgūt mācīšanās konsultanta prasmes. Atbalsts jauniem pedagogiem mācību procesa organizēšanā, stundu plānošanā u.c. |
| Skolotāji ikdienā izmanto formatīvo vērtēšanu, tēmu noslēgumos summatīvo vērtēšanu, attēlojot e-klasē ar pārbaudes darbu kritērijiem | Sniegt atbalstu skolotājiem, skolotāju grupai individuālās atbalsta sarunās.Skolotāju palīgu uzdevumu un pienākumu apzināšana |
| Projekti izglītojamo vērtībizglītības atbalstam (lasītprasmes veicināšanai “Bērnu žūrija”, IKZM aicinājums u.c.) | Palielināt un padarīt vēl interesantākas lasītprames veicinošās aktivitātes, aptverot lielāku skaitu izglītojamo |
| Pedagogi apmeklējuši 65 tālākizglītības kursus 625 stundu apjomā (neskaitot seminārus, izglītojošas lekcijas utt.) un kursos gūtās atziņas, aktuālākos pētījumus pedagoģijā izmanto savā mācību procesā. Deviņi pedagogi mācās augstskolā un praksē izmanto jaunākās metodiskās atziņas pedagoģijā | Turpināt personīgās profesionālās kompetences izaugsmi. Pilnveidot sistemātisku un pēctecīgu darbu ar jauno pedagogu adaptēšanu darba vidē |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogi izceļas ar lielu vēlmi celt savu pedagoģisko kvalifikāciju, pēc iespējas vairāk un pilnīgāk ejot līdzi jaunākajām tendencēm  | Palielināt pedagogu savstarpējo mācību stundu vērošanu ar mērķi stiprināt praksi par izglītojamajiem saprotamu sasniedzamo rezultātu noteikšanu un izvirzīšanu kopā ar izglītojamajiem |
| 1. – 3. klase jau iepazinuši un izmanto ikdienas darbā STAP vērtēšanas sistēmu, tās skaidrojums vecākiem ievietots izglītojamo skolas dienasgrāmatā un klasēs pie sienas | Nepieciešami tālākizglītības kursi izglītojamo pašvadītas mācīšanās procesa nodrošināšanai, ikdienas paradumu veidošanai tieši sākumskolā |
|  Skola sekmīgi turpina īstenot iekļaujošās izglītības programmas īstenošanu gan ar bērniem, kuriem ir dažāda veida grūtības mācību procesā, gan ar reemigrantu un jauniebraucēju izglītojamajiem. Tika nodrošinātas individuālas nodarbības latviešu valodas apguvei – 12 izglītojamajiem | Turpināt profesionālās prasmes sadarbībā ar iekļaujošās izglītības izglītojamajiem un viņu vecākiem |

**4. Informācija par lielākajiem īstenotajiem projektiem par 2022./2023. mācību gadā**

* 1. Projekta īsa anotācija un rezultāti.

Dalība projektā “Mācītspēks” par divu jauno matemātikas skolotāju pedagoga darba veikšanu un mentordarbību, balstoties uz projektu “Latvijas Universitātes inovatīvas, pētniecībā balstītas studiju virziena “Izglītība un pedagoģija” studiju programmas” (Nr. 8.2.1.0/18/I/004) īstenošanu. Ieguvēji bija visi: gan jaunie skolotāji, gan pedagogi/mentori, gan skola kopumā. Par jauno pedagogu metodiku un kompetencēs balstītu mācību procesu pozitīvas atsauksmes deva arī kontrolējošās institūcijas. Diemžēl viena skolotāja Darba attiecības uzsāka tuvāk savai dzīvesvietai (Ozolniekos), otra jaunā skolotāja pašlaik atrodas pēcdzemdību atvaļinājumā

* 1. Projekta īsa anotācija un rezultāti.

Uzsākta sadarbība ar Jaunsardzes centru par jauniešu iesaisti gan fiziskās, gan garīga rakstura aktivitātēs patriotiskajā jomā

* 1. Atjaunota produktīva sadarbība ar Latvijas Evaņģēliskām draudzēm: Jaunās un Vecās Svētās Ģertrūdes baznīcu un Svētā Pāvila baznīcu draudzēm
1. **Informācija par institūcijām, ar kurām noslēgti sadarbības līgumi**
	1. Izglītības programmu īstenošanai:

Līgums ar Latvijas Universitāti par dalību projektā “Mācītspēks” (26.08.2022. Nr. 57-19/126 un Nr. 57-19/80)

* 1. Izglītības programmu īstenošanai:
		1. Līgums ar biedrību LOK skolu projektā “Sporto visa klase”
		2. Kultūras ministrijas programma "Latvijas skolas soma"
		3. Lauku atbalsta dienesta apvienotā skolu programma “Piens un augļi skolai”
		4. Bibliotēku informācijas sistēma ALISE
		5. SIA “Lielvārds” par mācību līdzekļiem, t.i., digitālā formātā un mācību vadības platforma [www.soma.lv](http://www.soma.lv),
		6. SIA Zvaigzne ABC digitālie mācību līdzekļi [www.maconis.lv](http://www.maconis.lv)
		7. Līgums ar SIA “Latvijas Grāmata”
		8. Informācijas sistēmas E-klase pakalpojumu sniegšanas līgums
	2. Dalība Starptautiskajā pilsoniskās izglītības pētījumā ICCS 2022
	3. Jaunsargu interešu izglītības programmas īstenošana ar Jaunsardzes centru (23.03.2023. līgums Nr. VSKR-23-6-lī)
1. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību):
		1. Skola turpina iesākto darbu bērncentrētas pedagoģijas īstenošanā atbilstoši Latvijas ilgtspējīgas attīstības stratēģijai līdz 2030. gadam: laimīgs cilvēks labklājīgā valstī, ilgtspējīgs un veselīgs dzīvesveids, radoša, iecietīga un toleranta sabiedrība, sadarbībā radīta konkurētspēja un valsts kā ātrspējas partneris! Un Izglītības attīstības pamatnostādnei 2021. – 2027. gadam "Nākotnes prasmes nākotnes sabiedrībai". Atbalsts ikviena izaugsmei – atbalsta mehānismu veidošanu indivīdu – bērnu, jauniešu un pieaugušo – izaugsmei un sniedzot ieguldījumu izaicinājumu risināšanā.
		2. Mācību gada prioritātes cieši savijušās ar audzināšanas darba prioritātēm, īpašu vērību liekot uz izglītojamā pašizziņas, pašiniciatīvas, pašattīstības lietpratības un pašattīstības lietpratības (spēju izprast pašam sevi, virzīt savu attīstību) veicināšanu
	2. Galvenie secinājumiem pēc mācību gada izvērtēšanas:
		1. Izdarīts tiešām milzīgs audzināšanas darbs, kurš turpinās vēl padziļinātāk un visaptverošāk
		2. Jāturpina darbs pie kristīgo vērtību apzināšanas un to ikdienas sadzīvē un rutīnā praktizēšanu
		3. Mācību gada caurviju kristīgā tēma bija par vienmuļu, tādēļ nākošajā gadā īstenosim plašu tēmas par cilvēka personību īstenošanu
		4. Pilnveidot interešu izglītības nodarbību un aktivitāšu efektivitāti, jo īpaši akcentējot Karjeras izglītību
		5. Jāorganizē kopējas dažādu interešu aktivitātes izglītojamajiem ar viņu vecākiem un/vai ģimenēm
	3. Tuvākmīlestības principa attīstīšana, piemēram, bērnu uzvedums/izrāde I. Ziedonis “Poga” Latvijas maznodrošināto atbalsta biedrības rīkotajā pasākumā Bērnu aizsardzības dienai NVO telpās
	4. Pedagogi pārdomāti plānojuši un organizējuši pasākumus, iekļaujoties izglītības programmas mērķu sasniegšanā, izmantojot skolas izstrādāto interaktīvo kopdokumenta darba plānu:

Sociālā un pilsoniskā jomā – 13 pasākumi

Kultūrizpratnes pasākumi – 20 pasākumi

Dabaszinātnes jomas pasākumi – 11 pasākumi

Tehnoloģiju jomas pasākumi – 6 pasākumi

Sporta un veselības jomu pasākumi – 10 pasākumi

Valodu jomas pasākumi – 5 pasākumi

Iekļaujošās izglītības un atbalsta pasākumi – lekcijas skolēniem (Nodarbības par atkarībām, grupu nodarbība par reproduktīvās veselības jautājumiem, policijas lekcijas par atbildību, diskusija “Tiesības. Pienākumi. Atbildība.” (valsts probācijas dienests), probācijas dienesta pārstāvju sarunas ar 8., 9. klases izglītojamiem un viņu vecākiem, Baltijas drošības konference 2023”

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko):
		1. Turpinās straujš un entuziastisks uzplaukums radošajā domā:
* Rīgas pilsētas vizuālās mākslas konkurss “Ziedonis. Pasaule. Es”: 3 (trīs) I pakāpes Diplomi un 4 (četri) II pakāpes Diplomi
* Rīgas pilsētas konkurss “Ziemas stāsti”: 8 (astoņi) I pakāpes Diplomi u 4 (četras) Atzinības
* Starptautiskais bērnu mākslas konkurss “Trejdeksnis - “Mans zelts ir mana tauta”” 2.vieta
* Mākslas darbu izstāde – konkurss RĪGAS TOŅI – PUSTOŅI –
	+ 1. kārtā: 17 I pakāpes Diplomi
	+ 2. kārtā: 12 I pakāpes Diplomi
	+ 3. kārtā: 4 (četri) III pakāpes Diplomi
* Starptautiskais bērnu mākslas konkurss Japānā Atzinības raksts 56 dalībvalstu grupā
	+ 1. Lai ieinteresētu izglītojamos matemātikā katru gadu piedalāmies konkursā “Ķengurs – Ķengurs 2023” (28 dalībnieki) un loģiskās un algoritmiskās domāšanas konkursā “Bebr(a)s”
		2. Kopā ar IeVP mācību centru ir izstrādāta programma “Kristīgā mācība” Latvijas ieslodzījuma vietām, ko īsteno Ieslodzījumu vietu kapelāni
	1. Izglītības iestādes informācija par galvenajiem secinājumiem:
		1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

9. klases izglītojamie centralizētajos eksāmenos ir uzrādījuši labus rezultātus matemātikā un angļu valodā: rezultāti ir augstāki kā valstī vidēji. Īpaši prieks ir par jauno matemātikas skolotāju izaugsmi programmas “Mācītspēks” ietvaros, kas atspoguļojās arī attieksmes pozitīvā izmaiņā matemātikas jomā.

Vislielākās grūtības arī šajā mācību gadā sagādāja eksāmens latviešu valodā skolas vidējais vērtējums ir viszemākais – tikai 38%, kas ir par 16% zemāks, kā vidēji valstī. Nepieciešams paaugstināt kopvērtējuma procentuālos rādītājus valsts pārbaudes darbos pamatskolā, mērķtiecīgi fokusējoties uz izglītojamo motivāciju un veidojot pastiprinātu atbalstu pedagogiem, novēršot sociālu problēmu izraisīto seku ietekmi uz mācību sasniegumiem

7.2.2. par sasniegumiem valsts pārbaudes darbos pēdējo trīs gadu laikā.

Ir notikušas pedagogu sarunas, izvērtējot VPD rezultātus, definējot turpmāko darbību izglītojamo sasniegumu uzlabošanai

* 1. Izglītības iestādes galvenie secinājumi par izglītojamo sniegumu ikdienas mācībās:

Katru mēnesi tiek veikta statistiskā analīze par izglītojamo un klases kopvērtējumu dinamiku un mācību stundu kavējumiem. Klašu audzinātāji informē vecākus par vērtējumiem un situācijām, kurām jāpievērš uzmanība.

Izglītojamo izpratne mācību sasniegumu vērtēšanas kritēriju noteikšanā un summatīvo un formatīvo vērtējumu lomā un nozīmīgumā ikdienas mācību rezultātos ir veiksmīgi adaptējusies un jau nostiprinājusies mācību procesa īstenošanā.

Apkopojot izglītojamo sasniegumu statistiku no 2021.līdz 2023. mācību gadam, var secināt, ka izglītojamo mācību sasniegumi, pārejot uz jauno kompetencēs balstīto mācību satura īstenošanu un jauno vērtēšanas kārtību, nav būtiski mainījušies.

* 1. – 3. klasei, uzsākot vērtēšanu snieguma līmeņos, datu salīdzināšanas ir vēl nepilnīga, bet ar pozitīvu izaugsmes tendenci
* 4. – 9. klasei vērojama pietiekamā un optimālā vērtējuma pieaugums izglītojamo zināšanu vērtējumos. 2023. gadā ir pieaudzis 4. un 7. klases vidējais vērtējums, bet maznozīmīgs kritums vērojams 5., 6., 8. un 9. klasē

Galvenais turpmākās attīstības uzdevums ir veicināt izglītojamo lasītprasmi un iedvesmot, aktualizēt, ieinteresējot un ceļot motivāciju par latviešu valodas nozīmi nacionālās kultūras vērtību saglabāšanā.